אחות קטנה (סדרת טלוויזיה)

אחות קטנה היא דרמה-קומית, אוטוביוגרפית למחצה, שנוצרה בניו זילנד על ידי סימון נתן עבור רשת השידור TVNZ+, והושקה ב-22 במאי 2022.<ref></ref> העלילה מתרחשת באוקלנד, ניו זילנד, ומתמקדת בקהילה היהודית המסורתית-אורתודוקסית אליה משתייכת המשפחה. הסדרה משודרת ברשתות השידור ITVX, CBC Gem, Hot ,Yes ו-Amediateka.<ref></ref>

== עלילה ==
לולו (סימון נתן) <ref>[https://www.stuff.co.nz/entertainment/stuff-to-watch/128712122/kid-sister-new-zealand-finally-gets-its-first-jewish-sitcom Kid Sister: New Zealand finally gets its first Jewish sitcom] Stuff. 27 May 2022</ref> היא בחורה יהודייה בת 29, הגרה באוקלנד, ניו זילנד עם משפחתה העוטפת, ומסרבת להתבגר. היא נודדת בין עבודות זמניות ולימודים, ורק דבר אחד קבוע ויציב בחייה: אהבתה לאולי (פול וויליאמס). אולי הוא זמר וסטנדאפיסט ממוצא סקוטי. הוא כותב לה שירי אהבה, ושניהם אוהבים לבלות יחד בפארק השעשועים, לאכול גלידה, להמציא חידות מצחיקות ולהיות ילדים לנצח. הוריה של לולו, זיגי (ג'ף שוסטרמן) וקרן (אמנדה בילינג), מתנגדים לקשר ומנסים להשפיע עליה להינשא לבחור יהודי, אך הקהילה היהודית באוקלנד קטנה וחתנים בה מעט, ואת אולי היא אוהבת. המצב הופך מסובך אף יותר כאשר לולו מגלה שהיא בהריון. לולו מנסה להתכחש להריונה, ואף נמנעת מלשתף בכך את אולי. אך בשיחה עם אחיה, אשר הוא ואשתו מתאמצים להביא לעולם ילד ללא הצלחה, היא מציעה באופן ספונטאני לשמש כאם פונדקאית עבורם, ולמסור להם את התינוק.

העונה השנייה עוסקת במסעה של לולו בעקבות לידת התינוק, וברגשות האמביוולנטיים שלה כלפי הפונדקאות. תוך כך היא מוצאת את דרכה בעולם כאמנית, כאשר היא מכיירת בחימר דמויות של גולם. במקביל, אולי מחליט להתגייר. בעודו מתמסר למשימת התגיירותו ליהדות, לולו צופה בו בהשתאות לאור התמסרותו המלאה והרוחנית לתהליך. 

== שחקנים ודמויות ==
* סימון נתן בתפקיד לולו עמנואל, בחורה יהודייה בת 29 המנהלת אורח חיים אלטרנטיבי ומסרבת להיכנע לתכתיבי הקהילה והמשפחה.
* פול וויליאמס בתפקיד אולי, החבר של לולו. סטנדאפיסט ומוזיקאי ממוצא סקוטי המאוהב בלולו נואשות, ואף פותח בהליכי גיור על מנת לזכות באהבתה ובתמיכת משפחתה.
* אמנדה בילינג בתפקיד קרן עמנואל, אמה היהודייה הדרום אפריקאית של לולו. מקיימת יחסים סימביוטיים עם בתה לולו ומתקשה לכבד את הגבולות ביניהן, ואף מתכחשת לצורך בקיומם.
* ג'ף שוסטרמן בתפקיד זיגי עמנואל, אביה של לולו. מנסה לג׳נגל בין כל המוזרויות והנוירוזות של בני המשפחה.
* ג'וזף נתן בתפקיד ליאו עמנואל, אחיה של לולו. ג'וזף הוא מנהל חשבונות החולם על יזמות עסקית. הוא ורעייתו בק מנסים ללא הצלחה להביא ילד לעולם.
* קירה ג'וזפסון בתפקיד בק (רבקה), גיסתה של לולו. בקה עובדת בדלי היהודי, מבשלת אוכל יהודי נפלא, בעלת אופי נוקשה קמעא.
* פיטר היידן בתפקיד הרשי, הסבא של לולו. בדומה ללולו המסרבת להתבגר, גם הרשי מסרב להזדקן, והוא מנהל חיים סוערים עם אלמנות שונות בבית האבות בו הוא מתגורר.
* רוקסי מוהבי בתפקיד סינה, החברה הבסטי של לולו. סינה מנהלת סטודיו לקרמיקה, שבו הייתה שותפה בעבר גם לולו. אך חברותן ואהבתן יציבות כצוק איתן.
* ארי בוילנד בתפקיד הרב רוב, רב הקהילה המתחיל בתהליך גיורו של אולי. 
* בריג'ט, אמו של אולי המופיעה בעונה השנייה, לאחר לידת התינוק. בריג'ט הופכת מעין דולה ומדריכת הורות לעת מצוא עבור בקה וג׳וזף המבולבלים ומבוהלים ממשימת הטיפול בתינוק.

== הפקה ==
עלילת הסדרה מבוססת חלקית על ניסיון החיים של היוצרת והשחקנית הראשית, סימון נתן, אשר בן זוגה, פול וויליאמס המשחק את אולי, עבר תהליך של גיור אורתודוקסי.<ref name="hey">[https://www.heyalma.com/simone-nathans-televised-love-letter-to-kiwi-jews/ Simone Nathan’s Televised Love Letter to Kiwi Jews] Hey Alma. 9 June 2022</ref>

אחות קטנה צולמה באוקלנד, כאשר הסצנות המתרחשות בבית הכנסת צולמו בקהילה העברית של אוקלנד (Auckland Hebrew Congregation), בית כנסת אורתודוקסי מודרני בשדרת גרייז. הסדרה קיבלה מימון מרשות השידור הניו זילנדית NZ On Air בסך 822,350 דולר לעונה הראשונה, ו-1,273,486 דולר לעונה השנייה.<ref>[https://www.nzonair.govt.nz/news/nz-screen-and-comedy-talents-receive-nz-air-funding-new-engaging-content/ NZ screen and comedy talents receive NZ On Air funding for new engaging content] NZ On Air. Accessed on 22 April 2023</ref> <ref></ref>

=== שידור ===
העונה השנייה החלה להיות משודרת בדצמבר 2023, על ידי ITVX בבריטניה,<ref>[https://www.itv.com/watch/kid-sister/10a3747 Kid Sister] ITVX. Retrieved on 29 January 2024</ref> CBC Gem בקנדה,<ref></ref> ורשתות Hot ו Yes בישראל.<ref>[https://www.jpost.com/israel-news/culture/article-775873 What to watch in Israel: Focus on the war, a Turkish rom-com, ‘Oppenheimer’] The Jerusalem Post. 2 December 2023</ref> השידור בניו זילנד צפוי להתחיל ברשת TVNZ+ במהלך שנת 2024.<ref>[https://www.nzherald.co.nz/the-listener/entertainment/russell-baillie-why-tvnzs-2024-season-is-not-as-nz-as-it-looks/6I7QBQRUFRH4PCOSIGY4HULBDU/ Russell Baillie: Why TVNZ’s 2024 season is not as NZ as it looks] The New Zealand Herald. 20 November 2023</ref>

== ביקורת ==
הסדרה זכתה לביקורת חיובית בישראל בעיתון "הארץ", כאשר העיתונאי אדריאן הניגאן שיבח את הליהוק ואת אופן סיפור העלילה, ואף השווה אותה לטובה עם הסרט שיווה בייבי.<ref>[https://www.haaretz.com/life/television/2023-03-05/ty-article/.premium/meet-kid-sister-the-funniest-jewish-comedy-in-years/00000186-b137-de07-ada6-fd3f6d520000 Meet ‘Kid Sister,’ the Funniest Jewish Comedy in Years] Haaretz. 5 March 2023</ref> התוכנית הושוותה גם לפליבג, בין היתר בשל אופייה של הדמות המרכזית כאנטי-גיבורה, וכן בשל השימוש בקריינות-רקע.<ref></ref>

בניו זילנד, הסדרה זכתה לשבחים כאשר העיתון "סטאף" תיאר אותה כ"בכורה בוטחת ונועזת מלאת חוצפה שראויה למצוא לה קהל, הן בקרב 'מקורבים' והן בקרב ניו זילנדים מכל תחומי החיים".<ref>[https://www.stuff.co.nz/entertainment/stuff-to-watch/300595890/kid-sister-tvnz-comedy-unearths-a-new-star-but-two-veterans-steal-the-show Kid Sister: TVNZ comedy unearths a new star, but two veterans steal the show] Stuff. 27 May 2022</ref> סטאף שיבח גם את הליהוק, במיוחד את ההורים שגילמו בילינג ושוסטרמן.

== קישורים חיצוניים ==

== הערות שוליים ==

קטגוריה:יהדות ניו זילנד
קטגוריה:סדרות טלוויזיה